ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1276/96 υποβολή: Gary Titley (PSE) προς την Επιτροπή (24 Μαΐου 1996)

Θέμα: Αναγραφή των συστατικών στην συσκευασία των καλλυντικών

Η Επιτροπή γνωρίζει, ασφαλώς, ότι η οδηγία 95/35/ΕΟΚ ((ΕΕ L 151, της 23.6.1993, σελ. 32 )) προβλέπει ότι όλα τα συστατικά των καλλυντικών πρέπει να αναγράφονται στη συσκευασία τους. Προτίθεται η Επιτροπή να αναφέρει τι πρόοδος έχει σημειωθεί στα κράτη μέλη όσον αφορά την εφαρμογή των εν λόγω νομοθετικών διατάξεων;

Απάντηση της κας Bonino εξ ονόματος της Επιτροπής (4 Ιουλίου 1996)

Η κατάσταση μεταφοράς, στα κράτη μέλη, της οδηγίας του Συμβουλίου 93/35/ΕΟΚ της 14ης Ιουνίου 1993, η οποία τροποποιεί για έκτη φορά την οδηγία 76/768/ΕΟΚ που αφορά την προσέγγιση των νομοθεσιών των κρατών μελών σχετικά με τα καλλυντικά προϊόντα είναι, προς το παρόν, η εξής:

1) Βέλγιο: Χωρίς ανακοίνωση

2) Δανία: Μεταφέρθηκε στο εθνικό δίκαιο με την πράξη «Bekendtgψrelse om Kosmetiske produkter», στις 9 Ιουλίου 1993.

3) Γερμανία: Χωρίς ανακοίνωση

4) Ελλάδα: Χωρίς ανακοίνωση

5) Ισπανία: Χωρίς ανακοίνωση

6) Γαλλία: Χωρίς ανακοίνωση

7) Ιρλανδία: Χωρίς ανακοίνωση

8) Ιταλία: Χωρίς ανακοίνωση

9) Λουξεμβούργο: Μεταφέρθηκε στο εθνικό δίκαιο με τον κανονισμό του Μεγ. Δουκάτου της 30ής Ιουλίου 1994. Σύμφωνα με τις διατάξεις των άρθρων 5 και 6 του εν λόγω κανονισμού, τα προβλήματα που αφορούν το ευρετήριο των συστατικών που χρησιμοποιούνται στα καλλυντικά προϊόντα θα ρυθμιστούν σε εθνικό επίπεδο, μέσω υπουργικών κανονισμών που θα ληφθούν μετά τα κοινοτικά μέτρα που αναφέρονται στα σημεία 4, 7 και 10 του πρώτου άρθρου της οδηγίας 93/35/ΕΟΚ.

10) Κάτω Χώρες: Μεταφέρθηκε στο εθνικό δίκαιο με την πράξη «Warenwetbesluit kosmetische produkten von 11 oktober 1995».

11) Αυστρία: Χωρίς ανακοίνωση

12) Πορτογαλία: Χωρίς ανακοίνωση

13) Φινλανδία: Χωρίς ανακοίνωση

14) Σουηδία: Μεταφέρθηκε στο εθνικό δίκαιο με την πράξη «Lδkemedelsverkets fφreskrifter om kontroll ar kosmetiska och hygieniska produkter», που εγκρίθηκε στις 7 Νοεμβρίου1995.

15) Ην. Βασίλειο: Χωρίς ανακοίνωση

Πρέπει να σημειωθεί ότι το ευρετήριο των συστατικών που χρησιμοποιούνται στα καλλυντικά προϊόντα και η κοινή ονοματολογία έχουν εγκριθεί με την απόφαση 96/335/ΕΚ της Επιτροπής της 8ης Μαΐου 1996 ((ΕΕ L 132 της 1.6.1996. )).
ΓΡΑΠΤΗ ΕΡΩΤΗΣΗ E-0993/96 υποβολή: Richard Howitt (PSE) προς την Επιτροπή (26 Απριλίου 1996)

Θέμα: Κοινή γεωργική πολιτική

Για ποιο λόγο οι κανονισμοί που διέπουν το Ολοκληρωμένο Σύστημα Διαχείρισης και Ελέγχου (AICS) για την εφαρμογή της κοινής γεωργικής πολιτικής καλύπτουν 79 σελίδες στο Ηνωμένο Βασίλειο αλλά μόνο 4 σελίδες στη Γαλλία;

Σέβονται και οι δύο χώρες εξίσου το κοινοτικό δίκαιο;

Εάν ναι, μήπως πρόκειται για μία περίπτωση που η βρετανική κυβέρνηση επιβάλλει πρόσθετο γραφειοκρατικό βάρος προσπαθώντας να επιρρίψει την ευθύνη στην Ευρώπη;

Απάντηση του κ. Fischler εξ ονόματος της Επιτροπής (20 Μαΐου 1996)

Τα κράτη μέλη έχουν την ευθύνη κατάρτισης εντύπων αιτήσεων για καθεστώτα ενισχύσεων που καλύπτονται από το ολοκληρωμένο σύστημα διαχείρισης και ελέγχου καθώς επίσης και για την παρουσίαση ενημερωτικών φυλλαδίων και άλλης τεκμηρίωσης προκειμένου να βοηθήσουν τους κατόχους εκμεταλλεύσεων να συμπληρώσουν τις αιτήσεις τους. Λαμβανομένης υπόψη της ποικιλομορφίας που υπάρχει μεταξύ των κρατών μελών, ιδιαίτερα όσον αφορά την ταυτοποίηση των αγροτεμαχίων, αναμένεται ότι τα έντυπα αιτήσεων και τα άλλα έγγραφα μπορούν επίσης να διαφέρουν ενώ συμμορφούνται στον ίδιο βαθμό με τις διατάξεις των κοινοτικών κανονισμών.

Το έγγραφο του Ηνωμένου Βασιλείου, το οποίο περιλαμβάνει 79 σελίδες, στο οποίο αναφέρεται το Αξιότιμο Μέλος του Κοινοβουλίου, είναι στην πραγματικότητα ενημερωτικό φυλλάδιο το οποίο δίνει λεπτομερείς εξηγήσεις σχετικά με τα καθεστώτα που καλύπτονται από το ολοκληρωμένο σύστημα. Υπάρχουν 16 σελίδες επεξηγηματικών σημειώσεων στους παραγωγούς της Γαλλίας αναφορικά με ενισχύσεις εκτάσεων. Στη Γερμανία, ένα φυλλάδιο 38 σελίδων δημοσιεύτηκε σχετικά με το θέμα αυτό. Πρέπει να έχουμε υπόψη ότι η παρουσίαση (μέγεθος χαρτιού, εμφάνιση) μπορεί να είναι αρκετά διαφορετική όπως διαφορετικό μπορεί επίσης να είναι το στυλ (επανάληψη της κοινοτικής νομοθεσίας, προσθήκη παραδειγμάτων, λεπτομέρειες). Επιπροσθέτως, σε ορισμένα κράτη μέλη, τέθηκαν σε εφαρμογή άλλες μέθοδοι ενημέρωσης των παραγωγών.

Αντί να θεωρείται ως γραφειοκρατική ενέργεια, το βρετανικό φυλλάδιο θα μπορούσε να θεωρηθεί ως προσπάθεια να ενημερωθούν οι παραγωγοί πλήρως και λεπτομερώς σχετικά με τους όρους και τις συνθήκες των σχετικών καθεστώτων.
ΓΡΑΠΤΗ ΕΡΩΤΗΣΗ P-1429/96 υποβολή: Reinhard Rack (PPE) προς την Επιτροπή (29 Μαΐου 1996)

Θέμα: Πρόσληψη αυστριακών υπηκόων σε θέσεις Α7 και Α8 - Δεύτερη διαδικασία επιλογής για αυστριακούς υπηκόους

Στο πλαίσιο των πρώτων προσλήψεων υπηκόων των νέων κρατών μελών παρατηρείται κάποια ανισορροπία μεταξύ της Φινλανδίας, της Σουηδίας και της Αυστρίας.

1. Ποιοί φινλανδοί, σουηδοί και αυστριακοί υπήκοοι έχουν προσληφθεί ήδη από την Επιτροπή στις θέσεις Α7 και Α8;

2. Πρόκειται να εφαρμοστεί περαιτέρω διαδικασία επιλογής για τις θέσεις Α7 και Α8 αποκλειστικά για αυστριακούς υπηκόους;

3. Εάν ναι, υπό ποιές προϋποθέσεις (π.χ. χρονικά πλαίσια και μέγεθος της λίστας) θα διεξαχθεί μια τέτοια διαδικασία επιλογής;

Απάντηση του κ. Liikanen εξ ονόματος της Επιτροπής (14 Ιουνίου 1996)

Τα πλέον πρόσφατα στοιχεία όσον αφορά τις προσλήψεις από τα νέα κράτη μέλη στους βαθμούς Α7 και Α8 που έχουν ήδη πραγματοποιηθεί ή βρίσκονται στο στάδιο της πραγματοποίησης είναι τα ακόλουθα:

>TABLE>

Υπάρχουν ακόμη 140 υπήκοοι των νέων κρατών μελών στους καταλόγους επιτυχόντων για τους βαθμούς Α7 και Α8. Επιπλέον, η Επιτροπή συμμετέχει σε τρεις διαγωνισμούς Α7/Α6 για λογιστές και ελεγκτές, τους οποίους οργανώνει το Ελεγκτικό Συνέδριο. Οι κατάλογοι επιτυχόντων από αυτούς τους διαγωνισμούς, οι οποίοι θα περιλαμβάνουν 60 άτομα κατ' ανώτατο όριο, θα είναι σύντομα διαθέσιμοι.

Η εξαίρεση αυτή σύμφωνα με την οποία επιτρέπεται να οργανώνονται ειδικοί διαγωνισμοί για τους υπηκόους των τρίων νέων κρατών μελών ισχύει μέχρι το 1999. Είναι πολύ νωρίς για να πούμε εάν και πότε η Επιτροπή θα ξακανάνει χρήση αυτής της εξαίρεσης για την οργάνωση και άλλων διαγωνισμών για τους βαθμούς Α7 και Α8.
ΓΡΑΠΤΗ ΕΡΩΤΗΣΗ E-1035/96 υποβολή: Richard Howitt (PSE) προς την Επιτροπή (3 Μαΐου 1996)

Θέμα: Handynet

Προτίθεται η Επιτροπή να επιβεβαιώσει ότι μετά τη μείωση της χρηματοδότησης για το Handynet από το Ευρωπαϊκό Κοινοβούλιο στη χορήγηση του προϋπολογισμού για το 1996 επεδίωξε και επέτυχε πρόσθετη χρηματοδότηση από το ONCE για το Handynet; Ποιό είναι το επίπεδο αυτής της χρηματοδότησης;

Απάντηση του κ. Flynn εξ ονόματος της Επιτροπής (7 Ιουνίου 1996)

Αντίθετα με αυτό που επιβεβαιώνει ο αξιότιμος βουλευτής, η Επιτροπή δεν αναζήτησε ούτε έλαβε οικονομική πρόσοδο υπό μορφή υποστήριξης χορηγού εκ μέρους του ιδρύματος ONCE για τη στήριξη της συνέχισης του συστήματος Handynet.

Εντούτοις, σε συνέχεια των επιθυμιών που διατύπωσε την εποχή εκείνη, το Κοινοβούλιο κατά τις διαβουλεύσεις του σχετικά με την πρόταση απόφασης του Συμβουλίου για τους όρους συνέχισης του συστήματος Handynet ((Εγκρίθηκε από την απόφαση 94/782/ΕΚ - ΕΕ L 316 της 09.12.1994. )) στα τέλη του 1996, η Επιτροπή ανάθεσε σε ιδιωτικό οργανισμό σύμφωνα με τους ισχύοντες νομικούς κανόνες για την παραγωγή, τη διανομή και την εμπορική προώθηση του CD-ROM «Τεχνικά βοηθήματα» που ανάπτυξε στο πλαίσιο του συστήματος πληροφόρησης και μηχανογραφημένης τεκμηρίωσης του Handynet.

Σ' αυτό το πλαίσιο, επιθυμώντας να λάβει άλλους πόρους εξωτερικής χρηματοδότησης με σκοπό τη στήριξη της παραγωγής, της διανομής και της εμπορικής προώθησης, αυτός ο οργανισμός πραγματοποίησε και συνεχίζει προς το παρόν διάφορες επαφές με ενδιαφερόμενους οργανισμούς, που δεν έχουν κανένα άμεσα ή έμμεσο ενδιαφέρον στον τομέα των τεχνικών βοηθημάτων, με σκοπό τη διαμόρφωση αυτής της υποστήριξης. Το ίδρυμα ONCE, ισπανικός οργανισμός που υποστηρίζει δραστηριότητες υπέρ της ένταξης ατόμων με ειδικές ανάγκες, αποτελεί μέρος αυτών των οργανισμών που ήλθε σε επαφή αυτός ο ιδιωτικός φορέας.
ΓΡΑΠΤΗ ΕΡΩΤΗΣΗ E-1120/96 υποβολή: Terence Wynn (PSE) προς την Επιτροπή (13 Μαΐου 1996)

Θέμα: To Πρόγραμμα Επενδύσεων της Ευρωπαϊκής Κοινότητας (ECIP)

Μπορεί η Επιτροπή να παράσχει πληροφορίες σχετικά με τα κονδύλια που λαμβάνουν από το ΕCIP, ευρωπαϊκές εταιρείες, κάνοντας ιδιαίτερη αναφορά στο Μαρόκο και το Μαυρίκιο;

Απάντηση του κ. Marνn εξ ονόματος της Επιτροπής (12 Ιουνίου 1996)

Η Επιτροπή αποστέλλει στο Αξιότιμο Μέλος και στη Γενική Γραμματεία του Κοινοβουλίου την τελευταία διαθέσιμη ετήσια έκθεση (1994) και το φυλλάδιο για το μέσο ECIP (European Community Investment Partners), τον κατάλογο των χρηματοδοτικών οργανισμών του ECIP και τον κατάλογο των επιλέξιμων χωρών σχετικά με το νέο κανονισμό ECIP ((Κανονισμός (ΕΚ) αριθ. 213/96 της 29ης Ιανουαρίου 1996 - ΕΕ αριθ. L8, 6.2.1996. )).

Από αυτήν την τεκμηρίωση φαίνεται ότι η νήσος Μαυρίκιος δεν συμπεριλαμβάνεται στον κατάλογο των επιλέξιμων χωρών για το μέσο ECΙP δεδομένου ότι είναι μέλος της Σύμβασης ΕΚ. Επομένως δεν έχουν εγκριθεί πόροι του ECIP για τη νήσο Μαυρίκιο. Σε ό,τι αφορά το Μαρόκκο, από το Δεκέμβριο 1988 μέχρι τις 30 Απριλίου 1996, η Επιτροπή ενέκρινε, στο πλαίσιο των κονδυλίων του προϋπολογισμού για το ECIP, 90 χωριστές δράσεις για χρηματοδότηση του ECIP ύψους 7.6 εκατ. ECU. Αυτό το στοιχείο των 90 δράσεων αναλύεται σε 36 δράσεις που υπάγονται στη διευκόλυνση 1 για τον προσδιορισμό των σχεδίων και εταίρων από τις οποίες ωφελούνται ομάδες κοινοτικών εταιριών, και στις υπόλοιπες 54 δράσεις που υπάγονται στις διευκολύνσεις 2, 3 και 4 από τις οποίες ωφελούνται μεμονωμένες εταιρίες.
ΓΡΑΠΤΗ ΕΡΩΤΗΣΗ E-0884/96 υποβολή: Jesϊs Cabezσn Alonso (PSE) προς την Επιτροπή (17 Απριλίου 1996)

Θέμα: Ευρωπαϊκές επιτροπές επιχείρησης

Βάσει της οδηγίας 94/45/ΕΚ ((ΕΕ L 254 της 30.09.1994, σελ. 64. )) του Συμβουλίου της 22ας Σεπτεμβρίου 1994 για τη θέσπιση μιας ευρωπαϊκής επιτροπής επιχείρησης ή μιας δααδικασίας με σκοπό να ενημερώνονται οι εργαζόμενοι και να ζητείται η γνώμη τους, διαθέτει η Επιτροπή στοιχεία σχετικά με το ποιές επιχειρήσεις ή όμιλοι επιχειρήσεων κοινοτικής κλίμακας έχουν μέχρι στιγμής συμφωνήσει στην ίδρυση της εν λόγω ευρωπαϊκής επιτροπής επιχείρησης ή στη θέσπιση διαδικασίας με σκοπό να ενημερώνονται οι εργαζόμενοι και να ζητείται η γνώμη τους;

Απάντηση του κ. Flynn εξ ονόματος της Επιτροπής (3 Ιουνίου 1996)

Σύμφωνα με πληροφορίες, από ανεπίσημες πηγές, που διαθέτει η Επιτροπή, ο κατάλογος των ομάδων επιχειρήσεων, οι οποίες έχουν συνάψει συμφωνίες για την αντιμετώπιση της μεταφοράς της οδηγίας 94/45/ΕΚ, είναι ο παρακάτω:

Accor, AgrEvo, Airbus Industrie, Allianz, Assurances Gιnιrales de France, BΑSF, Bayer, Behr, Beiersdorf, Bertelsman (Gruner + Jahr), Borealis Polymers, Bouygues, BP Oil Europe, Braas Gmbh, B. Braun - Meslsungen (BBM), Bull, Ciba Geigy, Claas, Coats Viyella Plc, Coats Viyella Thread Division, Continental-AG, Courtaulds Textiles, CPC, Crιdit Lyonnais, Danone, Degussa AG, Digital E.C., DLW, DMC, Dupont De Nemours, Electrolux, Elf Aquifine, Eni, Ericsson, Eridania Beghin-Say, Eurocopter, Europipe, Fag, Ferrero, Framatome, Gιnιrale des Eaux, GKN, Grunding, Hafslund Nycomed, Hartmann, Henkel, Herberts, Hercules, Hoechst, Honda, I.S.S., Italcementi, Kabelmetal EM/LMI, Kaefer, Kemira, Kodak, Kone, Lafarge Coppee, Lyonnaise des Eaux, Mayr Melnhof Karton Division, Merloni, Myllyhoski OY, Nat. West, Nestle, Nokia-NCM, Norsk Hydro, Panasonic, Pιchiney, Petrofina, Philip Morris, Phoenix-Konzerns, Pilkington, Preussag, Redland Plc., Renault, Rhτne Poulenc, RWE AG, Saint Gobain, Sandvik, Scansped, Schering AG, Schmalbach-Lubeca, Schneider, Schwarzkopf (Hoechst), Siemens, SKF, Solvay, Stena Line, Sumitomo Rubber Ind., Tetra Laval, Thomson C.E., Thomson CSF, Thomson Dasa, Triumph Inter, Tulip International, Unilever, United Biscuits, Usinor Sacilor, VAW, Verlagsgruppe Passau, Villeroy & Boch, Volkswagen, Volvo Zumtobel.

Η Επιτροπή είναι επίσης σε θέση να πληροφορήσει τον αξιότιμο βουλευτή ότι βρίσκονται σε εξέλιξη οι διαπραγματεύσεις με πολλές άλλες ομάδες επιχειρήσεων, οι οποίες σκοπεύουν να συνάψουν τέτοιες συμφωνίες μέχρι τις 22 Σεπτεμβρίου 1996.
ΓΡΑΠΤΗ ΕΡΩΤΗΣΗ E-0809/96 υποβολή: Josι Barros Moura (PSE) προς την Επιτροπή (3 Απριλίου 1996)

Θέμα: Πληροφορίες σχετικά με εκτροπή του ρου του ισπανικού τμήματος του Τάγου

Έχει λάβει άραγε επισήμως γνώση η Επιτροπή ενός μονομερούς σχεδίου της ισπανικής κυβέρνησης, που κατέστρωσε χωρίς διαπραγματεύσεις με την Πορτογαλία, να παροχετεύσει τον ποταμό Τάγο στον ποταμό Γκουαδαλκιβίρ, ζητώντας μάλιστα χρηματοδότηση από τα κοινοτικά ταμεία;

Εάν τούτο πράγματι συμβεί, ποια στάση θα τηρήσει η Επιτροπή σύμφωνα με το ισχύον δίκαιο;

Aπάντηση της κας Wulf-Mathies εξ ονόματος της Επιτροπής (28 Μαΐου 1996)

Μέχρι σήμερα, η Επιτροπή δεν έλαβε καμμία αίτηση χρηματοδότησης σχεδίου που αφορά την εκτροπή του ισπανικού τμήματος του Τάγου προς τον Γουαδαλκιβίρ.

Η Επιτροπή επισημαίνει ότι ως προς το θέμα αυτό έχει επιτευχθεί συμφωνία με τα ενδιαφερόμενα κράτη μέλη και συγχρηματοδοτεί διάφορες μελέτες για τους υδάτινους πόρους της Ιβηρικής Χερσονήσου.
ΓΡΑΠΤΗ ΕΡΩΤΗΣΗ P-0898/96 υποβολή: Richard Howitt (PSE) προς την Επιτροπή (11 Απριλίου 1996)

Θέμα: Υλοποίηση του προγράμματος ΚΟΝVER ΙΙ στο Ηνωμένο Βασίλειο

Προτίθεται η Επιτροπή να διεξάγει επειγόντως συζητήσεις με τη βρετανική κυβέρνηση με θέμα μία χρονική μετάθεση στην υλοποίηση του προγράμματος KONVER II, για το οποίο είχε υπάρξει η υπόσχεση ότι οι αιτήσεις θα ήταν για τον Ιανουάριο, οι οποίες όμως δεν διατίθενται ακόμη;

Προτίθεται η Επιτροπή να δηλώσει επακριβώς τη δέσμευση που αναλαμβάνει η βρετανική κυβέρνηση όσον αφορά το πότε θα καθορισθούν οι κατευθυντήριες γραμμές και θα γίνουν οι αιτήσεις, πότε θα ληφθούν αποφάσεις σχετικά με την κατανομή των πόρων και πότε θα πραγματοποιηθεί η μεταβίβαση χρηματικών ποσών;

Προτίθεται η Επιτροπή να επιδιώξει να λάβει ιδιαίτερες διαβεβαιώσεις επί του συγκεκριμένου θέματος για την ανατολική περιοχή της Αγγλίας;

Aπάντηση της κας Wulf-Mathies εξ ονόματος της Επιτροπής (13 Μαΐου 1996)

Το πρόγραμμα Konver II του Ηνωμένου Βασιλείου εγκρίθηκε από την Επιτροπή στις 23 Δεκεμβρίου 1995 και η Επιτροπή κατέβαλε την αρχική προκαταβολή στις εθνικές αρχές.

Βάσει της συμφωνηθείσας διαδικασίας εφαρμογής, οι αποφάσεις για σχέδια συμπερίληψης στο πρόγραμμα λαμβάνονται σε περιφερειακές ομάδες εργασίας με περιφερειακή και τοπική συμμετοχή. Η διαδικασία αυτή, η οποία επίσης εφαρμόζεται στην ανατολική περιφέρεια, τέθηκε σε εφαρμογή και διενεργούνται συνεδριάσεις των ομάδων εργασίας προκειμένου να τεθεί σε εφαρμογή το πρόγραμμα και να εξετασθούν οι εφαρμογές. Εξαρτάται από κάθε ομάδα εργασίας και περιφέρεια να εξασφαλίσει την ομαλή λειτουργία του συστήματος μαζί με τις Βρετανικές αρχές.
ΓΡΑΠΤΗ ΕΡΩΤΗΣΗ E-1178/96 υποβολή: Mair Morgan (PSE) προς την Επιτροπή (15 Μαΐου 1996)

Θέμα: Σεξουαλικός τουρισμός

Τα ταξίδια με σκοπό το σεξ που διοργανώνονται στην Ευρωπαϊκή Ένωση για δυτικούς παιδεραστές επισκέπτες της νοτιοανατολικής Ασίας, έχει οδηγήσει σε αύξηση της παιδικής πορνείας.

Τί μέτρα σκοπεύει να λάβει η Ευρωπαϊκή Επιτροπή προκειμένου να εκλείψουν τα «ταξίδια του σεξ» και να διωχθούν οι παιδεραστές στη χώρα τους για τις πράξεις τους στο εξωτερικό;

Απάντηση του κ. Παπουτσή εξ ονόματος της Επιτροπής (19 Ιουνίου 1996)

Η Επιτροπή είχε την ευκαιρία να διευκρινίσει συγκεκριμένα σε απάντηση στη γραπτή ερώτηση αριθ. 2822/94 του κ. Rauti ((ΕΕ αριθ. C 88 της 10.4.1995. )), ότι η συνεργασία στον αστυνομικό και δικαστικό τομέα σε ποινικά θέματα περιλαμβάνεται στα θέματα κοινού ενδιαφέροντος τα οποία συζητούν τα κράτη μέλη στα πλαίσια του Συμβουλίου, με στόχο να συντονίσουν τη δράση τους, αλλά η Επιτροπή δεν έχει δικαίωμα πρωτοβουλίας όσον αφορά το θέμα αυτό.

Εντούτοις, η Επιτροπή επικροτεί τα μέτρα που λήφθηκαν από ορισμένα κράτη μέλη για την καταπολέμηση του φαινομένου στο οποίο αναφέρθηκε ο αξιότιμος βουλευτής και, ειδικά, τη θέσπιση της νομοθεσίας που θα επιτρέψει στα κράτη μέλη να στρέφονται κατά των υπηκόων τους βάσει του ποινικού δικαίου για πράξεις που διέπραξαν σε άλλες χώρες ((Βλ. απάντηση της Επιτροπής στη γραπτή ερώτηση Ε-1594/95 του κ. Αλαβάνου - ΕΕ αριθ. C 270 της 16.10.1995. )).

Στο πλαίσιο των αρμοδιοτήτων της, και σύμφωνα με τις επιθυμίες που εκφράστηκαν από το Κοινοβούλιο, η Επιτροπή ανέλαβε να εξετάσει σε βάθος το θέμα αυτό. Στο σημείο αυτό, ο αξιότιμος βουλευτής παραπέμπεται στην απάντηση που έδωσε η Επιτροπή στη γραπτή ερώτηση Ε-1392/95 της κας Klaί ((ΕΕ αριθ. C 213 της 17.8.1995. )).

Η Επιτροπή εξετάζει επί του παρόντος διάφορες πρωτοβουλίες ώστε να ανταποκριθεί στις επανειλημμένες αιτήσεις του Κοινοβουλίου για καταπολέμηση του «σεξουαλικού τουρισμού».

Πρέπει να σημειωθεί επίσης ότι στην πρόταση απόφασης του Συμβουλίου που αφορά το πρώτο πολυετές πρόγραμμα υπέρ του ευρωπαϊκού τουρισμού, που εγκρίθηκε από την Επιτροπή στις 30 Απριλίου 1996 ((COM(96) 168 τελικό )), υπογραμμίζεται ότι ενώ το πρόγραμμα αυτό έχει κύριο στόχο την ανταγωνιστικότητα του ευρωπαϊκού τουρισμού, είναι επίσης απαραίτητο να εξεταστούν άλλα ευρύτερα θέματα, όπως «ο σεξουαλικός τουρισμός», που συνεχίζει να επισκιάζει την εικόνα της βιομηχανίας τουρισμού.

Όσον αφορά το θέμα αυτό, λαμβανομένης υπόψη της πραγματικής ανησυχίας της διεθνούς κοινότητας σχετικά με τη συνέχιση του οργανωμένου «σεξουαλικού τουρισμού» εμπλέκοντας παιδιά, πρέπει να δοθεί ιδιαίτερη προσοχή στην κατάρτιση και ενίσχυση του κώδικα δεοντολογίας του τουρισμού και των αυτορρυθμιστικών μηχανισμών ενάντια σε τέτοιες πρακτικές, καθώς και την υποστήριξη πρωτοβουλιών με στόχο την καταπολέμησή τους.
ΓΡΑΠΤΗ ΕΡΩΤΗΣΗ E-1375/96 υποβολή: Peter Truscott (PSE) προς την Επιτροπή (6 Iουνίου 1996)

Θέμα: Εγκεκριμένες αγορές ζώων στην ΕΕ

Μπορεί ο Επίτροπος να αναφέρει πόσες εγκεκριμένες αγορές ζώων στην ΕΕ έχουν κοινοποιηθεί από τις αρμόδιες αρχές της α) Βρετανίας, β) Γαλλίας, γ) Ισπανίας, δ) Ιταλίας, ε) Ιρλανδίας, προς την Επιτροπή, όπως προβλέπει το άρθρο 3, παράγραφος 8 της οδηγίας ΕΟΚ/64/432 ((ΕΕ L 121, της 29.7.1964, σελ. 1977. ));

Απάντηση του κ. Fischler εξ ονόματος της Επιτροπής (8 Ιουλίου 1996)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1004/96 υποβολή: Richard Howitt (PSE) προς την Επιτροπή (26 Απριλίου 1996)

Θέμα: Αναπτυξιακά προγράμματα της ΕΕ στη Νότιο Αμερική

Μπορεί η Επιτροπή να επισημάνει τις αποφάσεις, ανακοινώσεις και συμφωνίες που προτίθεται να προτείνει σε σχέση με τις χώρες της Νοτίου Αμερικής, μεμονωμένα ή στο σύνολό τους, για τα επόμενα δύο έτη, σε συνδυασμό με ενδεικτικό χρονοδιάγραμμα εφαρμογής τους;

Σε τι ρυθμίσεις έχει προβεί η Επιτροπή για να διασφαλίσει ότι οι πρωτοβουλίες αυτές βασίζονται σε αναπτυξιακές αρχές και ότι ζητείται η γνώμη των πολιτών, συμπεριλαμβανομένων των συνδικάτων, των οργανώσεων γυναικών και των αυτόχθονων λαών των ενδιαφερόμενων χωρών;

Απάντηση του κ. Marin εξ ονόματος της Επιτροπής (30 Μαΐου 1996)

Το τρέχον πρόγραμμα εργασίας της Επιτροπής στον τομέα των σχέσεων της Ευρωπαϊκής Ένωσης με τη Λατινική Αμερική καθορίστηκε από το Ευρωπαϊκό Συμβούλιο της Μαδρίτης, που πραγματοποιήθηκε στις 15 και 16 Δεκεμβρίου 1995. Προβλέπει την εφαρμογή των συμπερασμάτων σχετικά με τη συνεργασία μεταξύ των δύο περιοχών για την περίοδο 1996-2000, τη διαπραγμάτευση συμφωνιών με τη Χιλή και το Μεξικό, την υποβολή κατάλληλων μέτρων για την ενίσχυση των σχέσεων με το Σύμφωνο των Άνδεων, την ανανέωση του συστήματος γενικευμένων προτιμήσεων και την υποβολή σχεδίου εντολής για τη σύναψη συμφωνίας εμπορικής και οικονομικής συνεργασίας με την Κούβα.

Τελικός στόχος της συμφωνίας με τη Χιλή, η υπογραφή της οποίας αναμένεται στις 22 Ιουνίου 1996 στη Φλωρεντία, είναι η δημιουργία ένωσης πολιτικού και οικονομικού χαρακτήρα. Η πρόταση της οδηγίας διαπραγμάτευσης μιας μελλοντικής «πολιτικής, οικονομικής και εμπορικής συμφωνίας» με το Μεξικό εξετάζεται επί του παρόντος στο πλαίσιο του Συμβουλίου και του Κοινοβουλίου.

Οι πρωτοβουλίες της Επιτροπής διέπονται από τις αναπτυξιακές αρχές που περιέχονται στις νομικές βάσεις της δράσης της που αναφέρονται στις συνθήκες, που έχουν μεταφερθεί στον κανονισμό (ΕΟΚ) αριθ. 443/92 ((ΕΕ L 52 της 27.2.1992. )) και υπολανθάνουν στην ανακοίνωση για τις νέες κατευθύνσεις της συνεργασίας με τη Λατινική Αμερική ((Έγγραφο COM(95) 495 τελικό. )). Η διαμόρφωση παρόμοιων πρωτοβουλιών αποτελεί μακρά διαδικασία η οποία προϋποθέτει, εκτός από εσωτερικές διαβουλεύσεις της Επιτροπής και την έγκριση των αρμοδίων ευρωπαϊκών αρχών, την ενεργό συμμετοχή ορισμένων οργανωμένων ομάδων όπως των συνδικάτων, των γυναικών, του αυτόχθονου πληθυσμού και άλλων ομάδων της κοινωνίας των πολιτών των ενδιαφερομένων χωρών μέσω μελετών, προκαταρκτικών ερευνών στις ομάδες-στόχους και σεμιναρίων.

Αφετέρου, η συμμετοχή της κοινωνίας των πολιτών αποτελεί τον θεμέλιο λίθο των οριζόντιων προγραμμάτων όπως του ALFA, του AL-Invest, και συντόμως των Alure και Urbs-Al, δεδομένου ότι βασίζονται στην αρχή της εταιρικής σχέσης.
ΓΡΑΠΤΗ ΕΡΩΤΗΣΗ E-0319/96 υποβολή: Salvador Garriga Polledo (PPE) προς το (27 Φεβρουαρίου 1996)

Θέμα: Εθνικοί Οργανισμοί Ελέγχου στα κράτη μέλη

Είναι το Συμβούλιο σε θέση να εκπονήσει μια συγκριτική μελέτη στα 15 κράτη μέλη σχετικά με την υφιστάμενη κατάσταση των Εθνικών Οργανισμών Ελέγχου, τις αρμοδιότητές τους και το πεδίο δράσεώς τους, ιδιαίτερα στις χώρες όπου συνυπάρχουν περιφερειακοί οργανισμοί ελέγχου και οργανισμοί ελέγχου εθνικού χαρακτήρα;

Κοινή απάντηση στις γραπτές ερωτήσεις Ε-0319/96 και Ε-0728/96 (16 Ιουλίου 1996)

Εναπόκειται σε κάθε κράτος μέλος, στο πλαίσιο της ιδιαίτερης θεσμικής οργάνωσής του, να εκπληρώσει τις σχετικές με τον έλεγχο υποχρεώσεις του και να εκτιμήσει αν η συνύπαρξη οργανισμών ελέγχου εθνικού και περιφερειακού επιπέδου έχει θετικές ή αρνητικές επιπτώσεις στην αποτελεσματικότητα των ελέγχων.

Πράγματι κατά το άρθρο 8 του κανονισμού 729/70 του Συμβουλίου ((ΕΕ L 94 της 28.04.1970. ))για τη χρηματοδότηση της Κοινής Γεωργικής Πολιτικής, τα κράτη μέλη είναι υπεύθυνα για τους ελέγχους των δαπανών του ΕΓΤΠΕ, οι δε σχέσεις μεταξύ των κρατών μελών και της Επιτροπής ως προς το ζήτημα αυτό ρυθμίζονται στο άρθρο 9 του κανονισμού αυτού.

Ως προς την ερώτηση του αξιότιμου βουλευτή, υπενθυμίζεται ότι, τα τελευταία χρόνια, το Συμβούλιο εξέδωσε ορισμένους κανονισμούς που ενίσχυσαν τον έλεγχο των δαπανών του ΕΓΤΠΕ.

Ο κανονισμός 386/90 ((ΕΕ L 42 της 16.02.1990. )) καθιέρωσε ελάχιστο όριο υλικών λέγχων των εξαγωγών (επιστροφών) 7 ο κανονισμός 595/91 ((ΕΕ L 67 της 14.03.1991. )) προέβλεψε κοινοτική χρηματοδότηση για την ενίσχυση των ελέγχων 7 ο κανονισμός 3508/92 ((ΕΕ L 355 της 05.12.1992. )) καθιέρωσε ολοκληρωμένο σύστημα διαχείρισης και ελέγχου, το οποίο κατέστη απαραίτητο από την επέκταση του αριθμού των δικαιούχων καταβολής πριμοδοτήσεων και ενισχύσεων κατόπιν της μεταρύθμισης της ΚΓΠ 7 ο κανονισμός 165/94 ((ΕΕ L 24 της 29.01.1994. )) προβλέπει χρηματοδότηση της τηλεανίχνευσης, η οποία χρησιμοποιείται για τους ελέγχους των δηλώσεων προσωρινής παύσης της καλλιέργειας. Τέλος, ο κανονισμός 1469/95 ((ΕΕ L 145 της 29.06.1995. )) οργάνωσε διαδικασίες για την καταστολή της απάτης που συντελείται η υπάρχει η υποψία ότι συντελείται σε πολλά κράτη μέλη.

Σε γενικότερο επίπεδο, το Συμβούλιο μεταρρύθμισε τη διαδικασία εκκαθάρισης των λογαριασμών με τον κανονισμό 1287/95 ((ΕΕ L 125 της 08.06.1995. )).